wickkiey/tamil-wikipedia-chunked huggingface dataset:
# சின்னமஸ்தா

## குறியீட்டியல்

வாழ்க்கை, மரணம், கலவி என்பன ஒன்றோடொன்று இணைந்தவை என்பதை அரிதலைச்சி குறிக்கின்றாள். அவளை, மீளுருவாக்கம், தியாகம் என்பவற்றுடன் இணைப்பதும் உண்டு. தேவியின் குரூர வடிவங்கள் எல்லாம் பிறரை அழிக்க, சின்னமஸ்தையோ தன் தலை அரிந்து அடியவர்க்கு வழங்குவதன் மூலம் தாய்மையின் தியாகத்தைச் சுட்டுகின்றாள். காமன், இரதியைக் காலின்கீழ் மிதிப்பதால், காம இச்சையைக் கட்டுப்படுத்தும் வல்லமையை அளிப்பவளாகவும் மிளிர்கின்றாள். எனவே, காமத்தை அடக்கவும், மரணபயத்தை வெல்லவும், தியாகத்தை ஏற்றுக் கொள்ளவும், போர்வீரர்கள் அவளை வழிபடுமாறு "சின்னமஸ்தா தத்துவம்"நூல் வலியுறுத்துகின்றது.  
இன்னொரு விதத்தில், காமனும் இரதியும் மூலாதார சக்கரத்தைக் குறிக்க, இடை, பிங்கலை, சுசும்னா நாடிகளூடாக குண்டலினி சக்தி தலையைத் தனியே பிரித்து வெளியேறுவதை, அரிதலைச்சியின் கழுத்திலுள்ள மூன்று குருதி ஊற்றுகள் சுட்டிக் காட்டுகின்றன.
# சின்னமஸ்தா

## வழிபாடு

விஷ்ணுபூரில் அமைந்துள்ள அரிதலைச்சி ஆலயம்.]]
குரூரமான தோற்றத்தால், மகாவித்யைகளோடு அன்றி, தனிப்பட்ட ஆலயங்கள் அரிதலைச்சிக்கு மிகக் குறைவு. மனிதக்குருதி, தசை என்பவற்றால் மிக மகிழ்பவளாக சித்தரிக்கப்படுவதும் இதற்கொரு காரணம் ஆகலாம். முதலியன அரிதலைச்சி வழிபாட்டின் சில கடுமையான கடமைகளாகச் சொல்லப்படுகின்றன. பெண்ணொருத்தி அரிதலைச்சியை வழிபட்டால், கணவன், குழந்தைகளை இழந்து இடாகினிப் பேயாய் அலைய வேண்டி நேரிடும் என்று சாக்தநூல்கள் எச்சரிக்கின்றன. வழிபாட்டில் குறையேற்பட்டால், பக்தன் தலையரிந்து அவன் குருதியைக் குடிக்கவும் சின்னமஸ்தை தயங்காள் என்று அச்சுறுத்துகின்றன சின்னமஸ்தையின் வழிபாட்டு நூல்கள்.  
இமாச்சலப் பிரதேசத்திலுள்ள சிந்துபூர்ணியிலுள்ள சின்னமஸ்திகா ஆலயம், தாட்சாயிணியின் திருப்பாதம் விழுந்த சக்திபீடங்களில் ஒன்றாகப் போற்றப்படுகின்றது. காசிக்கு அண்மையிலுள்ள இராம்நகரிலும், ஜார்க்கண்ட்டிலுள்ள நந்தன பர்வத் மலையிலும், மேற்கு வங்கத்தின் விஷ்ணுபூரிலும், நேபாளத்தின் காத்மண்டு பள்ளத்தாக்கிலும் அவளுக்குரிய அரிதான ஆலயங்கள் அமைந்துள்ளன.
# சின்னமஸ்தா

## மேலும் பார்க்க

- சாக்தம்
- மகாவித்யா
# சின்னமஸ்தா

## உசாத்துணைகள்

;நூல்கள்  
-
-
- (1998 edition depicts Chinnamasta on the front page)
- (This edition depicts Chinnamasta on the front page)
-
# குண்டல்ப்

**குண்டல்ப்** (*Gundulf*) என்பவர் நோர்மன் துறவியும், ஆலயங்கள் மற்றும் கோட்டைகள் கட்டும் கட்டடக்கலை வல்லுனரும் ஆவார். இவர் பிரான்சு நாட்டின் ரூவான் நகரின் அருகில் கி.பி. 1024 இல் பிறந்தார். ரூவானுக்கு அருகில் உள்ள ஒரு ஆலயத்தில் எழுத்தராக பணியாற்றிய இவர், எருசலேம் புனிதப் பயணம் முடித்து திரும்பும் போது ஏற்பட்ட புயலின் போது உயிர் பிழைத்தால் ஒரு துறவியாக மாறுவதாக உறுதிபூண்டார். நார்மாண்டியில் உள்ள பெக் மடாலயத்தின் துறவறத் தலைவர் லான்பிரான்க்கின் உடனான நட்பால், அவர் மூலம் இங்கிலாந்து அழைத்து வரப்பட்டார். லான்பிரான்க் கேன்டர்பரியின் பேராயராகப் பணியாற்றிய காலத்தில், அவருடன் இணைந்துப் பேராலயக் கட்டிடங்களை நிர்வகிக்கும் உக்கிராணக்காரனாகப் பணியாற்றினார். இங்கு பணியாற்றும் போது, இலண்டனின் புகழ்பெற்ற இலண்டன் கோபுரத்தை வடிவமைத்தார்.  
கி.பி. 1077 இல், உரோச்சட்டர் தேவாலயத்தின் ஆயராக நியமிக்கப்பட்டார். சுமார் 30 வருடங்களாக உரோச்சட்டரிலேயே தங்கியிருந்த இவர், தனது 84 வது அகவையில் மரணமடைந்த பின், உரோச்சட்டர் தேவாலயத்திலேயே புதைக்கப்பட்டார்.
# விக்கிப்பீடியா:Statistics/weekly/23-Aug-2015
# லெனோவா

**லெனோவா** (ஆங்கிலம்:Lenovo Group Ltd.) என்பது சீனநாட்டில் தோன்றியப் பன்னாட்டு கணினித் தொழில்நுட்ப நிறுவனம் ஆகும். இதன் தலைமையகம் சீனத்தலைநகரான பெய்ஜிங் நகரத்திலும், அமெரிக்க ஐக்கிய நாட்டிலுள்ள வட கரொலைனா மாநிலத்தின் மோரிசுவில்லே நகரத்திலும் உள்ளது. இந்நிறுவனம் தனி மேசைக் கணினிகள், கைக் கணினிகள், நுண்ணறிபேசிகள், நுட்பக்கணினிகள், வழங்கிகள், மின்னணுத்தரவுத் தேக்ககங்கள், தகவல் தொழிற்நுட்ப மேலாண்மை மென்பொருள்,நுண்ணறித் தொலைகாட்சிகள் ஆகியவற்றை வடிவமைத்து, வளர்த்து, உற்பத்திச் செய்து விற்கிறது. 2014 ஆம் ஆண்டு, லெனோவா நிறுவனமே, உலகின் பல நாடுகளில் அதிக அளவு தனி மேசைக் கணினிகளை விற்பதில் சாதனைப் புரிந்தது.
# லெனோவா

## கட்டமைப்பு

இந்நிறுவனம் 60க்கும் மேற்பட்ட நாடுகளில் இயங்குகிறது. இதன் முதன்மை அமைப்புகள், ஆய்வகங்கள் பெய்ஜிங்,மோரிசுவில்லே, சிங்கப்பூர் அமைந்து, நிறுவன இலக்குகளைச் செய்கின்றன. மேலும், சீன நகரங்களான சாங்காய், சென்சென், சியாமென், செங்டூ ஆகியவற்றிலும், யப்பானிலுள்ள யமடோவிலும் முக்கிய கட்டமைப்புகள் செயற்படுகின்றன.  
இஎம்சி (EMC) கழகம், 1970 ஆம் ஆண்டு, இருவரால் (Richard **E**gan & Roger **M**arino **C**orporation) உருவாக்கப் பட்டது. 1983 ஆம் ஆண்டிலிருந்து, இஎம்சி, பொதுநிறுவனமாக நியூயார்க் பங்குச் சந்தையில், ஐஓஎம்(IOM ) குறிபெற்று இருந்தது. *லெனோவோஇஎம்சி* கூட்டு முயற்சி, முன்பு *லோமேகா* (formerly Iomega) என்று அழைக்கப்பட்டது. மேலும், இக்கூட்டுமுயற்சியை, லேனோவோ இஎம்சி² (lenovo EMC²) என்றும் அழைப்பர்.
இக்கூட்டுச்செயறபாடு வழியே, புற, கையடக்க, கணிய வலையக, எண்ணிமத் தேக்ககத் தீர்வுகளைத் (networked storage solutions) உருவாக்கி, 410 கோடி எண்ணிமத் தேக்கக இயக்கிகளையும், வட்டுகளையும்(digital storage drives and disks) விற்பனை செய்துள்ளனர்.
# சீசியம் ஓராக்சைடு

**சீசியம் ஓராக்சைடு** *(Caesium monoxide)* என்பது Cs<sub>2</sub>O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீசியமும் ஆக்சிசனும் சேர்ந்து உருவாகும் இச்சேர்மத்தின் இருமை ஆக்சைடுகள் :Cs<sub>11</sub>O<sub>3</sub>, Cs<sub>4</sub>O, Cs<sub>7</sub>O, மற்றும் Cs<sub>2</sub>O. இருப்பதாக அறியப்படுகின்றன.. சீசியம் ஆக்சைடு மஞ்சள் கலந்த ஆரஞ்சு நிற அறுகோணப் படிகங்களாகக் காணப்படுகிறது.ஆக்சைடுகள் மற்றும் கீழாக்சைடுகள் இரண்டும் அட்ர் வண்ணங்களில் காணப்படுகின்றன. வெள்ளிப் படலத்தின் மீதுள்ள சீசியம் ஆக்சைடு படலத்தின் மீதுள்ள சீசியம் படலம், 1929 – 1930 ஆம் ஆண்டுகளில் முதல் நவீன ஒளியுமிழ் மேற்பரப்பாகப் பயன்பட்டது என்று எல்.ஆர் கொல்லர் தெரிவிக்கிறார். இது நல்லதொரு எலக்ட்ரான் உமிழ்வியாக செயற்படுகிறது என்றாலும் இதனுடைய அதிக ஆவியழுத்தம் இதனுடைய பயன்பாட்டைக் குறைக்கிறது.
# சீசியம் ஓராக்சைடு

## வினைகள்

தனிம நிலை மக்னீசியம், சீசியம் ஆக்சைடை சீசியம் உலோகமாக குறைக்கிறது. மக்னீசியம் ஆக்சைடு உடன் விளை பொருளாக கிடைக்கிறது:  
:Cs<sub>2</sub>O + Mg → 2Cs + MgO  
நீருறிஞ்சும் தன்மையுள்ள சீசியம் ஆக்சைடு அரிப்புத்தன்மையுள்ள சீசியம் ஐதராக்சைடை உருவாக்குகிறது.
# சீசியம் பெர்குளோரேட்டு

**சீசியம் பெர்குளோரேட்டு** *(Caesium perchlorate)* என்பது CsClO<sub>4</sub> என்ற மூலக்கூற்று வாய்ப்பாடு கொண்ட சீசியத்தின் பெர்குளோரேட்டு உப்பாகும். வெண்மை நிறப் படிகங்களாக உருவாகும் இச்சேர்மம் நீரிலும் எத்தனாலிலும் குறைவாகக் கரைகிறது. ஆனால் சூடான நீரில் நன்றாகக் கரைகிறது.  
ருபீடியம், பொட்டாசியம், இலித்தியம் மற்றும் சோடியம் வரிசைத் கார உலோக பெர்குளோரேட்டுகளில் மிகக் குறைவான கரைதிறன் கொண்டது சீசியம் பெர்குளோரேட்டு ஆகும். இப்பண்பே எடையறி பகுப்பாய்வு மற்றும் தனித்துப் பிரித்தல் செயல்பாடுகளில் பயன்படுத்திக் கொள்ளப்படுகிறது. இக்குறை கரைதிறன் பண்பு பிரான்சீயத்தை ஒரு கார உலோகம் என வகைப்படுத்துவதில் முக்கியப்பங்கு வகிக்கிறது. சீசியம் பெர்குளோரேட்டுடன் பிரான்சீயம் பெர்குளோரேட்டும் இணையாக வீழ்படிவாகிறது என்பது கவனிக்கத்தக்கது.  
**நீரில் கரைதிறன் அட்டவணை**  
| 99 |
| --- |  
250 <sup>0</sup> செல்சியசு|செ]] வெப்பநிலைக்குச் சூடுபடுத்தும்போது சிசியம் பெர்குளோரேட்டானது சீசியம் குளோரைடாகச் சிதைவடைகிறது. மற்ற பெர்குளோரேட்டுகள் போலவே உயர் வெப்பநிலைகளில் இது வலிமையான ஆக்சிசனேற்றியாகவும், கரிமப்பொருட்களுடனும் ஆக்சிசன் ஒடுக்கிகளுடனும் தீவிரமாக வினைபுரிகிறது.
# லேடாங்

**லேடாங்** என்பது மலேசியா, ஜொகூர் மாநிலத்தின் முந்தைய மாவட்டம் ஆகும். தற்போது அந்த மாவட்டம் தங்காக் மாவட்டம் என்று அழைக்கப்படுகிறது.  
லேடாங் மாவட்டத்தின் முக்கிய நகரம் தங்காக். இந்த தங்காக் நகரம், தஞ்சோங் அகாஸ், கீசாங், சுங்கை மத்தி, செரோம், சாகில் மற்றும் புக்கிட் கம்பிர் என்னும் நகரங்களை உள்ளடக்கியது. முற்காலத்தில் மூவார் ஆற்றின் தென்பகுதியில் இருந்து பிரிக்கப்பட்ட மூவார் மாவட்டத்தின் வடபகுதியாக லேடாங் மாவட்டம் இருந்தது.
# லேடாங்

## லேடாங் மலை

மலேசியாவில் பிரபலமான குனோங் லேடாங், லேடாங் பகுதியில்தான் உள்ளது. தங்காக் நகரில் இருந்து 17 கி.மீ. தொலைவில் உள்ள லேடாங் மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்கலாம். இந்த மலையைத் தமிழில் லேடாங் மலை என்று அழைக்கிறார்கள்.  
மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன.
# ஆழ்வார்குறிச்சி பரும்பு முப்பிடாதி அம்மன் கோயில்

ஸ்ரீ தலை சாய்ந்த முப்புடாதி அம்மன் கோயில் ஆழ்வார்குறிச்சி பேரூராட்சியில் உள்ள ஒரு கோயில் ஆகும்.
# ஆழ்வார்குறிச்சி பரும்பு முப்பிடாதி அம்மன் கோயில்

## முப்பிடாதி அம்மன்

மகிசாசுரனை அழிக்க அம்பிகை எட்டு பெண் குழந்தைகளாக நாகலோகத்தில் பிறந்தாள். அவர்களில் மூன்றாவதாக பிறந்த பெண் குழந்தைதான் முப்பிடாதி.
# ஆழ்வார்குறிச்சி பரும்பு முப்பிடாதி அம்மன் கோயில்

## கோயிலில் உள்ள தெய்வங்கள்

இக்கோயிலில் உள்ள முப்பிடாதி அம்பாள் கருவறையில் மூத்த இரு சகோதரிகளான முத்தாரம்மாவை வலப்புறமும் சந்தனமாரியை இடப்புறமும் கொண்டு நடுவில் காட்சி தருகின்றாள் பரிவார தெய்வங்காக வனப்பேச்சி. சின்னநம்பி, கொடிமாடன், அழகுமுத்து, அழகுநாச்சி, காத்தவராய், பைரவர் ஆகிய தெய்வங்களும் உள்ளன. கோவிலுக்கு வெளியே தங்கம்மனுக்கும், மாடசுவாமிக்கும் தனிக் கோவில்கள் உள்ளது. ஐந்தாவது குழந்தையான தங்கம்மன் சன்னதியில் உச்சினிமாகாளி, வடக்குத்தி அம்மன், தங்கம்மன், காத்தவராயர் ஆகிய தெய்வங்கள் உள்ளன. சுடலையின் அம்சமான மாடசுவாமி கோவிலில் பேச்சியம்மன், பிரம்மராட்சி, மாடசுவாமி, சின்னநம்பி ஆகிய தெய்வங்கள் உள்ளன.
# விக்கிப்பீடியா:உங்களுக்குத் தெரியுமா/ஆகத்து 26, 2015

<div id="mp-dyk-img">  
</div>
- **அலெஸ்ட்டீடீ** என்பது ஆப்பிரிக்காவில் மட்டும் காணப்படும் ஒரு மீன் குடும்பம் ஆகும்.
- இலங்கையில் காலத்தால் முந்தியதெனக் கருதப்படும் மனித வர்க்கமான பலாங்கொடை மனிதன் **பெலிலென** குகையில் வாழ்ந்ததாகக் கருதப்படுகின்றது.
- **சர் ஜான் ஜார்ஜ் வுட்ரோஃப்** மேற்குலகில் இந்து மதத்தை பற்றியும் யோகக் கலை பற்றியும் ஒரு பெரும் அலையை ஏற்படுத்திய ஒரு பிரித்தானிய கீழ்த்திசைவாதி ஆவார்.
# சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்

**சமயம் மற்றும் மொழிச் சிறுபான்மையோருக்கான தேசிய ஆணையம்** (National Commission for Religious and Linguistic Minorities), இந்தியாவில் சமயம் மற்றும் மொழிச் சிறுபான்மை மக்களின் பல்வேறு குறைகளைக் களைய, இந்திய அரசு, உச்ச நீதிமன்ற நீதியரசர் ரங்கநாத் மிஸ்ரா தலைமையில் 29 அக்டோபர் 2004 நாளில் நிறுவப்பட்டது இவ்வாணையம் தனது பரிந்துரைகளை 21 மே 2007 அன்று இந்திய அரசுக்குஅனுப்பியது.
# சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்

## பரிந்துரைகள்

- இசுலாமிய சிறுபான்மையினர்களுக்கு கல்வி நிறுவனங்களிலும், அரசு வேலை வாய்ப்புகளிலும் 10% இட ஒதுக்கீடும், மற்ற சமயத்து சிறுபான்மையினர்களுக்கு 5% இடஒதுக்கீடும் வழங்கலாம்<
- இதர பிற்படுத்தப்பட்டோர் வகுப்பினர்க்கான 27% ஒதுக்கீட்டில், சமயம் மற்றும் மொழிச் சிறுபான்மையோர்களுக்கு 8.4% *உள் இட ஒதுக்கீடு* வழங்கப்பட வேண்டும்.
- இந்து சமயத்திலிருந்து இசுலாமிய மற்றும் கிறித்தவ சமயங்களுக்கு மதம் மாறிய தலித் மற்றும் பழங்குடி மக்களுக்கு பட்டியல் சாதிகள் மற்றும் பட்டியல் பழங்குடிகளுக்கான இட ஒதுக்கீடு வழங்க வேண்டும்.
# தூமாவதி

*தூமாவதி* (*Dhumavati*) என்பவள் பத்து மகாவித்யாக்களில் ஒருத்தி ஆவாள். "புகைத்தேவதை" எனப்பொருள் படும் பெயர்கொண்ட இவள், அன்னைத் தெய்வத்தின் குரூரமான வடிவங்களில் ஒன்றைத் தாங்கியவள். அசிங்கமான- வயதான விதவையாக இவள் சித்தரிக்கப்படுகிறாள். அமங்கலகரமான சந்தர்ப்பங்கள், தீய சகுனங்களுக்குரிய பறவையான காகம், பீடமாதங்கள் முதலியவை இவளுக்குரியவையாகச் சொல்லப்படுகின்றன.  
பெருவூழிக்குப் பின்னும், படைப்புக்கு முன்னும் விளங்கும் வெறுமையை தூமாவதி குறிப்பதாகச் சொல்லப்படுகிறது. தலைசிறந்த குருவாகவும், வரங்களை அள்ளித் தருபவளாகவும், தூமாவதியைச் சொல்வது வழக்கம்.
# தூமாவதி

## தோற்றம்

குதிரையில்லாத் தேரில் செல்லும் மூதாட்டி தூமாவதி]]  
மகாவித்யாக்களுள் சேர்ப்பதற்கு முந்தைய, தூமாவதி பற்றிய பழைமையான குறிப்புக்களைக் காணமுடியவில்லை. வறுமை, விரக்தி, நம்பிக்கையின்மை என்பவற்றின் தேவதையான, இவளை, வேத காலத் தெய்வம் நிர்ரித்ரீயுடனும் அமங்கலத்தைக் குறிக்கும் அலட்சுமி, மூதேவி போன்ற பழந்தெய்வங்களுடனும், இணைத்துப் பார்ப்பதுண்டு அலட்சுமி, தூமாவதி இருவருமே, வயதனவர்களாக, காகத்தில் இவர்பவர்களாக, துடைப்பம் ஏந்தியவர்களாக சித்தரிக்கப்படுவது, இருவருக்குமிடையிலான முக்கியமான ஒற்றுமை ஆகும். "சக்திசங்கம தந்திரம்" நூல், தாட்சாயிணி தக்கன் வேள்விக்குண்டத்தில் பாய்ந்து உயிர்நீத்த பின், அவளது எரியும் சடலத்தின் புகையிலிருந்து கருநிறத்துடன் இவள் உதித்தாகச் சொல்கின்றது. அடங்காப்பசியுடன் தன் கணவன் சிவனையே தின்று, அவள் விதவையானதாக "பிராணதோஷினி தந்திரத்தில்", ஒரு கதை உண்டு.
# தூமாவதி

## உருவவியலும் வர்ணனைகளும்

காளிகோயிலிலுள்ள தூமாவதி சிற்பம்]]
தூமாவதி தந்திரமானது, அன்னை தூமாவதியை, வயதான அசிங்கமான கைம்பெண்ணாக வருணிக்கின்றது. மெல்லிய, உயரமான நோய்பீடித்தவளாக கானப்படும் அவள், மிகக் கொடியவள். கலைந்த கூந்தலும் அழுக்காடைகளுமே அவளது அலங்காரங்கள். பல்லுதிர்ந்து போனவளாக, ஒருகையில் முறமும், மறுகையில் அஞ்சேல் முத்திரையும் தாங்கி அவள் அமர்ந்திருப்பாள். காகத்தால் இழுக்கப்படும் தேரில் ஊரும் அவள், அடங்காப் பசியும் பெருவிடாயும் கொண்டவள்.  
"பிரபஞ்ச சராசர சங்கிரகம்" நூலின் படி, கருநிறத்தவளான தூமாவதி, பாம்பணிந்து காணப்படுவாள். கத்தியும் கபாலமும் அவள் கைகளில் துலங்க,  
கைம்பெண்ணாயினும், எழிலோடு விளங்குபவளாக, காமரூபிணியாக பிற்காலச் சித்தரிப்புக்களில் அவள் கூறப்படுகிறாள். போதையில் வழிபடப்படும் தேவதையாகவும், மது, மாமிசம்,மச்சம், மைதுனம், தானியம் சேர்த்த "பஞ்சமகார பூசை" மூலம் திருப்திப்படுத்த வேண்டியவளாகவும் அன்னை தூமாவதி சொல்லப்படுகின்றாள்.  
சிவனே மறைந்த பின்னும் எஞ்சுபவள் இவளென்றும் காலத்தைக் கடந்தவள் என்றும் தூமாவதி போற்றப்படுகின்றாள். பிரபஞ்சம் எரிந்தழிந்த பின் எஞ்சும் பெரும்புகையே தூமாவதி. கொடியவளாயினும் இளகிய மனம் படைத்தவள். பெண்களால் சூழப்பட்டவள். மூதாட்டியாக சிறுவர்களுக்குப் பேரறிவை வழங்கும் குருவும் அவள்.தீமையில் விளைகின்ற, அல்லது தீமையின் முடிவைக் கட்டியம் கூறுகின்ற நன்மையை, அவள் குறிப்பால் உணர்த்துகின்றாள்.
# தூமாவதி

## வழிபாடு

காளிபூசைப் பந்தலொன்றில் காட்சிதரும் தூமாவதி]]
அமங்கலமானவளே எனும் போதும், அந்த அமங்கலங்களிலிருந்து விடுதலை பெறவும், மெய்ஞ்ஞானத்தை அடையவும், தூமாவதி போற்றப்படுகின்றாள்.  
சக்திசங்கம தந்திரத்தின் படி, தூமாவதியின் அடியவர்கள், கருப்பாடைகளே அணியவேண்டும்,. பற்களையும் கருப்பாக்க வேன்டும். குறைவாக உண்டு, தரையில் படுத்து, உணர்வுகளை அடக்கியாள வேண்டும். "காககர்மம்" எனப்படும் இந்நடைமுறை மூலம், அவனும் காகமாக மாறி தூமாவதியின் அருளைப் பெற்றுக்கொள்ளலாம். ஈரமான கோவணமணிந்து, அம்மணமாய் அமர்ந்து, தேய்பிறைச் சதுர்த்தியில் அவளை வழிபடமுடியும். இடுகாடு, காடு, அல்லது தனிமையான இடத்திலமர்ந்து, அவள் மந்திரத்தை செபிக்கவேண்டும். இவளைத் துதித்தபடியே, ஒரு காகத்தை சுடலையில் எரித்து, அச்சாம்பலை எதிரியின் வீட்டில் தூவினால், அவன் அழிவான் என்கின்றன சில தாந்திரீக நூல்கள்.  
தூமாவதிக்கென அமைந்த ஆலயங்கள் அரிதாகவே உள்ளன. காசியிலும் காமாக்யா கோவில் அருகிலும், அவளுக்குத் தனி ஆலயங்கள் உண்டு. காசியிலுள்ள அன்னை தூமாவதியின் ஆலயம், ஒரு சக்தி பீடமாகக் கருதப்படுவதுடன், அங்கு அவளது வழக்கமான நடைமுறைகளை மீறி, சிறுவர் முதல் பெரியோர் வரை- இல்லறத்தார் உட்பட, அனைவரும் வழிபடுகின்றனர்
# தூமாவதி

## மேலும் பார்க்க

- மகாவித்யா
- மூதேவி
# தூமாவதி

## நூல் ஆதாரங்கள்

-
-
-
-
# 1738

**1738** (**MDCCXXXVIII**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு ஞாயிற்றுக்கிழமையில் ஆரம்பமானது.
# 1738

## நிகழ்வுகள்

<onlyinclude>
- மே 24 - மெதடிச இயக்கம் தோற்றுவிக்கப்பட்டது.
- கிபி 79 இல் அழிந்து போன ஹெர்குலியம் என்ற உரோமை நகரை அகழ்ந்தெடுக்கும் பணி ஆரம்பமானது.
- பெர்னூலி தத்துவம் எழுதப்பட்டது.
- பார்த்தோலின் சுரப்பிகள் கண்டறியப்பட்டன.
</onlyinclude>
# 1738

## பிறப்புகள்

- அக்டோபர் 11 - ஆர்தர் பிலிப், நியூ சவுத் வேல்சு ஆளுநர் (இ. 1814)
- நவம்பர் 15 - வில்லியம் எர்செல், செருமானிய வானியலாளர் (இ. 1822)
# விக்கிப்பீடியா:பயிற்சி வளங்கள்/உருவாக்கம்

தமிழ் விக்கிப்பீடியா பரப்புரை தொடர்பான பல்வேறு பயிற்சி வளங்கள் உருவாக்கம், முயற்சிகள் பற்றிய இற்றைகளை இங்கு பகிர்வோம்.
# விக்கிப்பீடியா:பயிற்சி வளங்கள்/உருவாக்கம்

### ஆகத்து 22, 23 பயிற்சி வள உருவாக்கப் பட்டறை

நம்முடைய பல்வேறு செயற்பாடுகளுக்கும் பயிற்சியே அடிப்படையாக இருப்பதால், இது தொடர்பாக கையேடுகள், நிகழ்பட உதவிக் குறிப்புகள் என்று பல்வேறு பயிற்சி வளங்களைத் தொழில்நேர்த்தியுடன் உருவாக்க வேண்டியுள்ளது. இவற்றை உருவாக்குவதற்கான பட்டறைக்கான உத்தேச தேதிகளாக ஆகத்து 22, 23 அமையும். இப்பட்டறை சென்னை த. இ. க. வளாகத்தில் அமைவது அவர்களின் படப்பிடிப்புத் தளம் உட்பட்ட உள்கட்டமைப்பு வசதிகளைப் பயன்படுத்திக் கொள்ள ஏதுவாக இருக்கும். இப்பட்டறையில் கலந்து கொண்டு பங்களிக்குமாறு அனைவரையும் வேண்டுகிறேன். கருத்துகளையும் பங்களிக்க விரும்புவோர் விவரங்களையும் கீழே பதிய வேண்டுகிறேன். சென்னைக்கு வெளியே இருந்து வந்து செல்வதற்கான போக்குவரத்து, தங்குமிடம், உணவு வசதிகள் பொறுப்பேற்றுக் கொள்ளப்படும். --இரவி (பேச்சு) 05:51, 13 ஆகத்து 2015 (UTC)  
::ஏற்கனவே பல முயற்சிகள் உள்ளன. இவற்றை பூரணப்படுத்தும் வண்ணம் முயற்சிகள் மேற்கொள்ளப்பட்டால் சிறப்பு. --Natkeeran (பேச்சு) 13:45, 13 ஆகத்து 2015 (UTC)  
::ஆகத்து 22, 23 அன்று சென்னையில் தமிழ் இணையக் கல்விக்கழகத்தில் இப்பட்டறை நடைபெறுவது உறுதி செய்யப்பட்டுள்ளது. இயன்றோர் கலந்து கொள்ள வேண்டுகிறேன். பொதுமக்கள் பார்வையில் இருந்து தமிழ் விக்கிப்பீடியா நோக்கிய கேள்விகள் என்ன, அவர்களுக்கு இலகுவாகவும் ஆர்வமூட்டும் வகையிலும் எப்படிப் பயிற்சி வளங்களை உருவாக்குவது என்ற அலசலுடன் தொடங்கி, அதன் அடிப்படையில் சில பயிற்சி வளங்களை உருவாக்க வேண்டும். இதனைச் செய்ய வரைகலை, தெளிவான பேச்சு, இத்தகைய பயிற்சி வளங்களை உருவாக்குவதில் அனுபவம், கற்பித்தல் அனுபவம் உள்ளோர் தேவை. விக்கிப்பீடியர்கள், கட்டற்ற மென்பொருள் ஆர்வலர்கள் போக, தொழில்முறைச் சேவையாக இதில் சில திறன்களைப் பெற்றுக் கொள்ள முடியுமா என்றும் பார்க்கிறோம். எப்படியாயினும், இது இரு நாளில் முடிகிற வேலையாகத் தெரியவில்லை :) ஆனால், அதற்கான தொடக்கமாக அமையும். விவரங்களை இங்கு இற்றைப்படுத்துகிறோம். --இரவி (பேச்சு) 20:08, 20 ஆகத்து 2015 (UTC)  
:::இந்நிகழ்வின் போது நடந்த உரையாடல்களை இங்கு கவனிக்கலாம். இவ்வார இறுதிக்குள் ஒரு பயிற்சிப் பட்டறையில் கலந்து கொள்வோருக்கு அளிக்கக்கூடிய 6,7 பக்க அளவிலான விக்கிப்பீடியா பயன்பாடு, பங்களிப்பு வழிகாட்டியை PDF வடிவில் உருவாக்க எண்ணியுள்ளோம்.--இரவி (பேச்சு) 12:32, 24 ஆகத்து 2015 (UTC)
# விக்கிப்பீடியா:தானியங்கிக் கட்டுரையாக்கம்/தமிழக ஊராட்சிகள்

தமிழக ஊராட்சிகள் தொடர்பான அலுவல் முறைத் தரவுகளைக் கொண்டு கலைக்களஞ்சிய முறைமைக்கு ஏற்ப தானியங்கிக் கட்டுரைகளை உருவாக்கும் திட்டமாகும். இக்கட்டுரைகள் தமிழ்நாடு அரசுத் தரவுகளிலிருந்து தானியக்கமாக உருவாக்கப்படுகிறது. தமிழ் இணையக் கல்விக்கழக முயற்சியால் சுமார் 12500 கட்டுரைகள் NeechalBOT தானியங்கிக் கணக்கால் உருவாக்கப்படுகிறது.  
அவ்வப்போது தரவுகளைத் தானியக்கமாக இற்றைப்படுத்துவதற்கு ஏதுவாக *மாறிச் சரங்களைப்* (Variable strings) பயன்படுத்துகின்றது. இவற்றை இப்பக்கத்தைத் தொகுக்கும் பயனர்கள் மாற்றாதிருக்குமாறு வேண்டும். அவை சேதப்பட்டால் இற்றைப்படுவது தடைப்படும்.
பயன்படுத்தப்பட்டுள்ள :
| மாறிச் சரங்கள் | அதன் தரவுகளின் பெயர் |  |
| --- | --- | --- |
| tnrd-dname | மாவட்டப் பெயர்; |  |
| tnrd-bname | வட்டாரம் (block) |  |
| tnrd-pcname | மக்களவைத் தொகுதி (parliament constituency); |  |
| tnrd-acname | சட்டசபைத் தொகுதி(assembly constituency); |  |
| tnrd-area | ஊராட்சியின் பரப்பளவு; |  |
| tnrd-ward | வட்டங்களின் எண்ணிக்கை; |  |
| tnrd-syear | மக்கள்தொகை கணக்கெடுத்த ஆண்டு; |  |
| tnrd-population | மக்கள்தொகை எண்ணிக்கை; |  |
| tnrd-femalecount | பெண்கள் எண்ணிக்கை; |  |
| tnrd-malecount | ஆண்கள் எண்ணிக்கை; |  |
| tnrd-dpopulation | ஆதிதிராவிடர் எண்ணிக்கை; |  |
| tnrd-dfemalecount | ஆதிதிராவிடப் பெண்கள் எண்ணிக்கை; |  |
| tnrd-dmalecount | ஆதிதிராவிட ஆண்கள் எண்ணிக்கை; |  |
| tnrd-habit | குக்கிராமங்கள் (habitation) | } |
# இராம கவிராயர்

**இராம கவிராயர்** 18 ஆம் நூற்றாண்டில் வாழ்ந்த ஒரு புலவர். தனிப்பாடல் திரட்டு என்னும் நூலில் இவர் பாடியனவாக ஒன்பது பாடல்கள் உள்ளன. அவற்றில் ஐந்து பாடல்கள் வெண்பா. நான்கு பாடல்கள் விருத்தம். பிரம்பூர் நாட்டில் வாழ்ந்த ஆனந்தரங்க மகிபாலன் என்பவனை முன்னிலையாக்கி இந்தப் பாடல்கள் பாடப்பட்டுள்ளன. இவன் துரை திருவேங்கடம் என்பவனின் மகன் கலசை வேதாசலம் என்பவன்மேல் பாடப்பட்ட மூன்று பாடல்களும் இதில் உள்ளன. பாடல்களில் சொல்லடுக்குகள் வருகின்றன.  
நேரிழைக்கு விழியேழு முலையாறு காதைந்து நெற்றி நான்கு என புதுமை காட்டும் நயப்பாடலும் உள்ளது. புலவர் சேலை கட்டப்பட்டுள்ள பிரமன் சிலையைப் பார்த்து நேரிழை என்று பெண்ணாக்கிப் பார்க்கிறார். பிரமனுக்குத் முகம் நான்கு. எனவே நெற்றி நான்கு. நான்கு முகத்துக்குக் கண் எட்டு. இவன் தன் ஒருகண்ணை நோண்டி பூவாக, திருமாலைப் போல் சிவபூசையின்போது போட்டுவிட்டான், எனவே எஞ்சியுள்ள கண் ஏழு. பிரமனோடு இணைந்திருப்பவள் கலைமகள். பிரமன் உடல் நான்கு முகத்தில் ஒரு முகம் இவனுடையது. அது ஆண். ஏனையவை மூன்றும் கலைமகளுக்கு உரியவை. அவளது மூன்று முகவுருக்களுக்கு ஆறு முலை. இது இவரது பாடலில் கானப்படும் நகைச்சுவை. காது நான்கு தலைக்கு எட்டு இருக்க வேண்டும். ஐந்துதான் உள்ளன. ஒரு முகத்தில் இரண்டு காதுகளும் தெரிகின்றன. ஏனையவற்றில் ஒவ்வொன்று மட்டுமே தெரிகிறது எனவே ஐந்து காதுகள் - இப்படி ஒரு விளக்கம்.  
இந்த பாடல்-அடிக்கு அகப்பொருள் விளக்கம் ஒன்றும் உண்டு.  
விழி ஏழு. [எ] இது ஏழைக் குறிக்கும் தமிழ் எண். ஆனந்தரங்கன் நாட்டுப் பெண்ணுக்குக் கண் எ போல் உருவம் கொண்டுள்ளது.  
முலையாறு. ஆனந்தரங்கனை எண்ணிக் கண்ணீர் ஆறாகப் பாய்கிறது.  
காதைந்து . தமிழ் எண் குறியீடு ஐந்து = ரு | அவள் காது ரு போல் உள்ளது.  
நெற்றி நான்கு. தமிழ் எண் குறியீடு நான்கு போல் அவள் நெற்றி உள்ளது.  
இந்த வகையில் இது ஒருவகைச் சொல்விளையாட்டுப் பாடல்.
# சக்தி லீலை (திரைப்படம்)

**சக்தி லீலை** (*Shakthi Leelai*) என்பது 1972 இல் டி. ஆர். ராமண்ணா இயக்கத்திலும் துறையூர் கே. மூர்த்தி எழுதாக்கத்திலும் வெளிவந்த இந்தியத் தமிழ் இந்து தொன்மவியல் திரைப்படமாகும். இத்திரைப்படத்தில் பி. சரோஜா தேவி, ஜெமினி கணேசன், ஜெயலலிதா, கே. பி. சுந்தராம்பாள் , கே. ஆர். விஜயா ஆகியோர் நடித்திருந்தனர். இது பல நட்சத்திரங்களைக் கொண்ட கடைசி தொன்மவியல் திரைப்படமாகக் குறிப்பிடப்படுகிறது. இத்திரைப்படத்திற்கு டி. கே. ராமமூர்த்தி இசையமைத்திருந்தார். இப்படம் வெளியானபோது ஒரு வெற்றிகரமான திரைப்படமாக இருந்தது. *ராமன் பிக்சர்சு* நிறுவனம் தயாரித்த இத்திரைப்படம் 1972ஆவது ஆண்டில் வெளியானது.
# சக்தி லீலை (திரைப்படம்)

## பாடல்கள்

இப்படத்திற்கு டி. கே. ராமமூர்த்தி இசையமைத்திருந்தார். பாடல்களை கண்ணதாசன் எழுதியிருந்தார்.
# ஐந்தேவர்

ஐந்தேவர் என்போர் சைவ மரபில், ஐந்தொழில்களையும் புரியும் பஞ்சமூர்த்திகளையும் குறிக்கும். பிரம்மா, திருமால், உருத்திரன், மகேசுவரன், சதாசிவன் ஆகியோர் பஞ்சமூர்த்திகள் ஆவர். சிவனின் நவபேதங்களில் இந்த ஐவரும் அடங்குவர்.  
| தேவர் | துணைவியர் | தொழில் |  |
| --- | --- | --- | --- |
| பிரமன் | சரசுவதி | படைத்தல் |  |
| திருமால் | திருமகள் | காத்தல் |  |
| உருத்திரன் | உமை | அழித்தல் |  |
| மகேசுவரன் | மகேசுவரி | மறைத்தல் |  |
| சதாசிவன் | மனோன்மணி | அருளல் | } |
# ஐந்தேவர்

## மேலும் பார்க்க

- சிவன்
- சைவ சித்தாந்தம்
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

தமிழ் விக்கிப்பீடியாவில் கிரந்த எழுத்துப் பயன்பாடு தொடர்பான திட்டமான கொள்கையை வரையறுக்க வேண்டிய சூழல் ஏற்பட்டுள்ளதாக உணர்கிறேன். விக்கிப்பீடியர்கள் தமது கருத்தை விரிவாகக் குறிப்பிடவும். --மதனாகரன் (பேச்சு) 15:17, 24 ஆகத்து 2015 (UTC)
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

## மதனாகரன்

உள்ளடக்கத்தில் கிரந்த எழுத்துகளைப் பயன்படுத்துவதை **இயலுமான வரை** தவிர்க்க வேண்டும். அவ்வாறு கிரந்த எழுத்துகள் பயன்படுத்தப்பட்டுள்ள சொற்களைத் தகுந்த ஒலிபெயர்ப்பு முறைப்படி **தமிழ் எழுத்துகளில்** எழுதுவதைத் துப்புரவுப் பணியாகக் கருத வேண்டும். அதற்கு எதிர்ப்பு இருக்கக்கூடாது. வழிமாற்றிலும் கட்டுரையின் தொடக்கத்தில் அடைப்பினுள்ளும் கிரந்தப்பெயரைக் குறிப்பிடலாம். ஏன் கிரந்த எழுத்துகளைப் பயன்படுத்தக்கூடாது (சுருக்கமாகக் குறிப்பிடுகிறேன். பல இடங்களில் இது பற்றி உரையாடப்பட்டுள்ளது.)?
- கிரந்த எழுத்துகள் (ஸ, ஷ, ஜ, ஹ, க்ஷ, ஸ்ரீ) தமிழ் நெடுங்கணக்கில் இல்லை.
- கிரந்த எழுத்துகளுக்கு இலக்கணம் கூற முடியாது (ராஜ்+ஐ=ராஜை, ராஜ்ஜை?, இந்த+ஜோடி=?).
- தமிழின் ஒலிப்பு முறையைக் கிரந்த எழுத்துகள் சீர்குலைக்கின்றன (ராஜஸ்தான்-இதிலுள்ள தகரத்தை எப்படிப் பலுக்குவது?, பஸ்கால்=Pascal, Pasgal? எப்படிப் பலுக்குவது?).
- மேற்கூறியதன்படி, கிரந்தத்தைப் பயன்படுத்துவதால் மட்டும் ஒலிப்புத் துல்லியத்தை (அது தேவையுமன்று.) ஏற்படுத்தமுடியாது. Fifth என்பதையோ Zebra என்பதையோ கிரந்த எழுத்துகளைப் பயன்படுத்தி ஒலிப்புத் துல்லியத்துடன் எழுதமுடியாது.
- மொழியின் இயல்புக்கேற்றவாறு பெயர்கள் திரிவது இயல்பானதே (Exonym). தமிழ் Tamil ஆனதும் இதனால் தான்.
- பேச்சுவழக்குத் தமிழிலும் கிரந்தம் தவிர்த்துப் பலுக்குவதைக் கவனிக்கலாம்.
- ஏற்கெனவே பல்லாயிரக்கணக்கான சொற்களைக் கிரந்தம் நீக்கி எழுதி வந்திருக்கிறோம், வருகிறோம் (விடயம், இலக்குவன், அட்சரம், சாதி, ...). இது புதியதன்று.
- பிறமொழிச் சொற்கள் பயன்படுத்தப்பட்ட பல தமிழ் இலக்கியங்களில் (எ-டு: கம்பராமாயணம்) கூடக் கிரந்தம் பயன்படுத்தப்படவில்லை.
- இலங்கையில் பாடசாலைப் பாடத்திட்டத்தில் பயன்படுத்தப்படும் பெரும்பாலான அறிவியற் கலைச்சொற்களிலும் பெயர்களிலும் கிரந்தம் பயன்படுத்தப்படவில்லை (Hydrogen-ஐதரசன், Oxygen-ஒட்சிசன், Scandium-காந்தியம், Stoke-தோக்கு, Hess-எசு, Halogen-அலசன், Ester-எசுத்தர், ... ஸகர மெய்க்குப் பதிலாக, சு எழுத்தைப் பயன்படுத்துவது புதியதன்று. இடத்தைப் பொருத்துப் பயன்படுத்த வேண்டும்.).
- இன்னும் பல உண்டு. எல்லாவற்றுக்கும் மேலாக, இது **தமிழ்** விக்கிப்பீடியா. --மதனாகரன் (பேச்சு) 15:17, 24 ஆகத்து 2015 (UTC) --07:36, 25 ஆகத்து 2015 (UTC)
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

## இரவி
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

## விண்ணன்

**எங்கு கிரந்தம் பயன்படுத்தலாம் -**  
சிறப்பு பெயர்களில் கிரந்தம் தவிர்ப்பது கூடுமானவரை இயலாத காரியம்.  
1. அந்நிய மொழியில் அமைந்திருக்கும் சிறப்பு பெயர்களுக்கு ஸ்டீவன், ரோஜர், ஐஸ்வர்யா  
2. அந்நிய மொழியில் அமைந்திருக்கும் சிறப்பு இடப் பெயர்களுக்கு ஆஸ்திரேலியா, ஜப்பான், குஜராத், ராஜஸ்தான், பாகிஸ்தான், கிருஷ்ணகிரி  
3. தமிழில் ஏற்கனவே புழங்கி வரும் அந்நிய மொழிப் பெயர்களுக்கு ராஜேஷ், விக்கினேஷ், ஆயிஷா, ஹக்கீம்  
4. பன்னாட்டளவில் பொதுப்பயன்பாட்டில் இருக்கும் சிறப்பு அறிவியல் சொற்களுக்கு ஹைட்ரஜன், ஆக்சிஜன், லின்னேயஸ், பாஸ்கல்  
5. பிரபலமங்களின் சிறப்பு பெயர்கள் எவ்வாறு அறியப்பட்டனவோ அவ்வாறே எம்.ஜி.ஆர், ஜெயலலிதா, ஸ்டாலின், என்.டி.ஆர், மோகன்தாஸ் காந்தி, ஸ்மிதா  
6. தொழில்நிறுவனங்களின் சிறப்பு பெயர்களுக்கு பேஸ்புக், ஹோண்டா, ஹியுண்டாய், வோக்ஸ்வாகன் போன்றவைகளில்.  
7. வரலாற்று ஆவணமாக கருதப்படும் சில நூல்களின், இதழிகளின் தலைப்புக்கள் அது எவ்வாறு அச்சிடப்பட்டனவோ அவ்வாறே பயன்படுத்துவது பூமிசாஸ்திரம், மனுஸ்மிருதி,  
8. மேற்கோள்கள் காட்டும் போது அவை எவ்வாறு ஆசிரியரால் எழுதப்பட்டிருந்தனவோ அவ்வாறே பயன்படுத்துவது.  
9. அந்நிய சொல்லிற்கு ஈடான தமிழ் சொல் இல்லை என்றால்  
10. அந்நிய சொல்லிற்கு ஈடான தமிழ் சொல் ஒன்றிருந்தும் அது புழக்கத்தில் இல்லை என்றால் ஜமீந்தார், ஜட்டி  
**எங்கு கிரந்தம் பயன்படுத்த வேண்டியதில்லை**  
1. அந்நிய சொல்லிற்கு ஈடான தமிழ் சொல் புழக்கத்தில் இருந்தால் ஜாமீன் - பிணை, தாஸ்தாவேஜூ - ஆவணம்  
2. அந்நிய சொல்லில் வழங்கப்படும் இடப் பெயர்களுக்கு இணையான தமிழ் பெயர்கள் இருந்தால் ஸ்ரீரங்கம் - திருவரங்கம், வேதாரண்யம் - திருமறைக்காடு  
3. அந்நிய வினைச்சொற்கள் போன் பண்ணி - தொலைப்பேசியில் அழைத்து, வெயிட் பண்ணி - காத்திருந்து  
4. அந்நிய ஒலிப்புக்கு நிகராக சொற்சேர்கையில் உருவாகும் ஒலியன்களுக்கு மஹேந்திர - மகேந்திர, மான்ஜி - மாஞ்சி, மோஹன் - மோகன்,  
5. பொது இடப்பெயர்களை தமிழாக்கம் செய்யலாம் - பாராளுமன்றம், உணவகம்  
6. பொது பொருட்பெயர்களை தமிழாக்கம் செய்யலாம் - கம்ப்யூட்டர் - கணனி, ஸ்டெத்தோஸ்கோப் - இதயத்துடிப்பு மானி  
--Winnan Tirunallur (பேச்சு) 10:28, 25 ஆகத்து 2015 (UTC)
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

## பாஹிம்
# விக்கிப்பீடியா:கிரந்த எழுத்துப் பயன்பாடு/கொள்கை வரைவு

## நீச்சல்காரன்

1. பெருவாரியான கலைச்செல்வங்கள் தமிழுக்குக் கொண்டுவரும் முன்னரே இத்தகைய இறுக்கமான கொள்கைகள் தேவையா என்று எண்ணிப்பார்க்க வேண்டும்.
1. இச்சிக்கலில் வெளியேறினார்களா வெளியேற்றப்பட்டார்கள் என்ற குழப்பம் ஒருபுறமிருந்தாலும் தன்னாட்சியான நடைக்காக வெளியேறியவர்களை விட பொதுத்தமிழ் நடைக்கு வெளியேறியவர்களின் எண்ணிக்கை வருத்தமளிக்கின்றன.
1. கிரந்தம் தவிர்ப்பதன்மூலம் ஏற்படும் நுட்பரீதியான இடர்களும், பொதுவாழ்வில் ஏற்படும் நடைமுறை இடர்களும் பற்றிவிவாதிக்க இது களமில்லை. ஆனால் அடையாளப் பெயர்தவிர்ப்பு, மூலமொழி ஒலிப்பு, சொந்த ஆய்வு போன்ற விக்கியின் தன்னாட்சி நடையைப் புதிதாக எழுதுபவர்கள் மீது திணிக்கப்படும்போது புதுப்பயனர்கள் விரட்டப்படுகிறார்கள் என்பதையும் எண்ணிப்பார்க்கவேண்டும்.
1. பொதுத் தமிழ்நடையில் மாற்றம் வேண்டினால் போராடவேண்டிய தளம் விக்கிக்கு வெளியில் உள்ளது. அதை விக்கிக்குள் கொண்டுவருவதால், கலைக்களஞ்சிய உருவாக்கத்தில் சுணக்கம் ஏற்படும்.
1. இது குழுமத் திட்டம் என்பதால் அனைத்துவிதப் பயனர்களின் அறிவார்ந்த வாதங்களும் ஏற்கவேண்டும். குறைந்தபட்ச மொழிநடை ஏற்பு என்று ஒன்றை வகுத்து அதற்குள் எழுதுபவர்களின் கட்டுரையை மொழிநடைக்காக அடுத்தவர்கள் திருத்தாமல் விட்டாலே நமது ஆற்றலை முக்கியப் பணிக்குச் செலவிட முடியும் என்று எண்ணுகிறேன்.--நீச்சல்காரன் (பேச்சு) 01:17, 26 ஆகத்து 2015 (UTC)
: --Winnan Tirunallur (பேச்சு) 04:11, 26 ஆகத்து 2015 (UTC)
: --Cangaran (பேச்சு) 10:39, 1 மார்ச் 2018 (UTC)
# கருடா பேரங்காடி

**கருடா மால் **என்னும்** கருடா பேரங்காடி**,பெங்களூருவில் உள்ள பேரங்காடிகளில் ஒன்றாகும். இப்பேரங்காடி பிரைகேடு சாலையின் அருகே உள்ள மக்ரத் சாலையில் அமைந்துள்ளது. இப்பேரங்காடியின்இன்னுமொருகிளையானது கே. ஆர். சர்கிள் அருகில் உள்ளது.
# கருடா பேரங்காடி

## இடம்

கருடா பேரங்காடியானது, 126,000 சதுர மீட்டர் பரப்பளவில் அமைந்துள்ளது. 30,000 சதுர மீட்டர் பரப்பளவில் பல்பொருள் அங்காடிகளையும், ஆறு மாடிகளையும், 180 அங்காடிகளையும் கொண்டுள்ளது.
# கருடா பேரங்காடி

## பேரங்காடியிலுள்ளவசதிகள்

- வாகன நிறுத்துமிடம்
- பல்பொருள் அங்காடிகள்
- பொழுதுபோக்கு அரங்கம்
- திரையரங்கம்
- உணவகங்கள்
# கருடா பேரங்காடி

## பிணக்குகள்

2005ஆம் ஆண்டு நடந்த உயர்த்தி விபத்திற்குப் பிறகு பாதுகாப்பு வசதிகள் அதிகப்படுத்தப்பட்டன
# ஆதித்தியா மியூசிக்கு

## வரலாறு

ஆதித்தியா மியூசிக்கானது 1990களின் பிற்பகுதியில், தற்போது இதன் அவைத்தலைவராக உள்ள உமேசு குத்தாவால் நிறுவப்பட்டது.
# ஆதித்தியா மியூசிக்கு

## வெளியிட்ட தமிழ் இசைத் தொகுப்புகள்

| ஆண்டு | இசைத் தொகுப்பு | இசையமைப்பாளர் |  |
| --- | --- | --- | --- |
| 1996 | இலவு பேட்சு | ஏ. ஆர். இரகுமான் |  |
| 1997 | சூர்ய வமிசம் | எசு. ஏ. இராச்சுகுமார் |  |
| 1998 | காதலா! காதலா! | கார்த்திக்கு இராசா |  |
| 1998 | உயிரோடு உயிராக | வித்தியாசாகர் |  |
| 1999 | என்றென்றும் காதல் | மனோச்சு |  |
| 2000 | பதிரி | இரமணா கோகுலா |  |
| 2002 | கிங்கு | தீனா |  |
| 2006 | இரெண்டு | தி. இமான் |  |
| 2008 | மந்திரா | ஆனந்து |  |
| 2012 | மறந்தேன் மன்னித்தேன் | இளையராசா |  |
| 2012 | முரட்டு சிங்கம் | எசு. தமன் |  |
| 2012 | இராம் சரண் | ஆரிசு சயராசு |  |
| 2013 | இலவு தோரி | எசு. தமன் |  |
| 2013 | சமீன் | செல்வ கணேசு |  |
| 2014 | கார்த்திகேயன் | சேகர் சந்திரா |  |
| 2015 | சகலகலாவல்லவன் அப்பாடக்கர் | எசு. தமன் |  |
| 2015 | செல்வந்தன் | தேவி சிறீ பிரசாது | } |
# மானசா தேவி

**மானசா தேவி** வட இந்தியாவில், குறிப்பாக மேற்கு வங்கம் பகுதியில் அதிகம் வழிபடப்படும் நாகதேவதை ஆவாள். இத்தேவி, நாகராசனான வாசுகியின் தங்கையும், ஜரத்காரு முனிவரின் மனைவியும் ஆவாள். பாம்புக்கடியிலிருந்து உயிர்பிழைக்கவும், வளம், செழிப்புக்காகவும் மானசா தேவியை வழிபடுவது வழக்கம்.
# மானசா தேவி

## தோற்றம்

பழங்குடித் தெய்வமாக விளங்கிய மானசை, பிற்காலத்திலேயே, இந்துப் பெருமதத்துக்குள் உள்ளீர்க்கப்பட்டிருக்க வேண்டும். தேவ தம்பதியினரான காசிபர், கத்ரு ஆகியோரின் மகளாகச் சொல்லப்படும் மானசை, பதினான்காம் நூற்றாண்டின் பிற்பாகத்தில், சைவப்பெருநெறிக்குள் மெல்ல மெல்ல உள்ளீர்க்கப்படலானாள். பாற்கடல் கடைந்தபோது ஈசனை ஆலகாலத்திலிருந்து காத்தவள் என்றும், அவள் ஈசனின் மகள் என்றும் பிற்காலத்தில் கதைகள் எழுந்தன. வடகிழக்கிந்தியப் பழங்குடியினரான ஃகயொங் குலத்தவரின் மூதிகங்களில் ஒன்று, அவளது செவிலித்தாயான "சண்டி"யால், அவளது கண்ணொன்று குருடாக்கப்பட்டதாக சொல்வதால், அவள் அவர்கள் மொழியில், "காணி டியொ" ('Kānī Dīyāʊ - குருட்டுத் தேவி) என்றும், ஒற்றைக்கண்ணி என்றும் அழைக்கப்படுகின்றாள்.  
தம் முன்னோரைக் கடைத்தேற்றக் குழந்தை வேண்டுமென்று, யரத்கார முனிவர், நாகராசன் வாசுகியை வேண்ட, அவள் தன் தங்கை மானசையை அவருக்கு வழங்கியதாகவும், அவர்களுக்கு ஆத்திகன் எனும் மகன் பிறந்ததும், மீண்டும் யரத்காரர் துறவறம் பூண்டு நீங்கியதாகவும் மகாபாரதம் சொல்கின்றது. இந்த ஆத்திகனே, தன் தந்தை பரீட்சித்துவின் மரணத்துக்குப் பழிவாங்க, மன்னன் சனமேசயன் நிகழ்த்திய சர்ப்ப யாகத்தை நிறுத்தி, பாம்பினத்தைக் காப்பாற்றியவன்.  
கணவனின் தூக்கம் கெடக்கூடாதே என்று, பூசை நேரத்திலும் அவரை எழுப்பாது மானசை மௌனம் காத்ததாகவும், அதனால் கோபமூற்றே யரத்காரர் அவளை விட்டு நீங்கியதாகவும் சில புராணங்கள் சொல்கின்றன.
# மானசா தேவி

## மங்கள காவியங்கள்

பதின்மூன்றாம் பதினெட்டாம் நூற்றாண்டுகளுக்கிடையில் வங்காள மொழியில் இயற்றப்பட்டதாகச் சொல்லப்படும் "மங்கள காவியம்" எனப்படும் வங்கத்துக் கிராமிய இலக்கியங்களில் மானசையின் வரலாறும் சொல்லப்படுகின்றது. 1495இல் எழுந்த "மானசா விஜயம்", மானசா மங்களகாவியம் என்பன அவற்றிற் சில.  
மானச்சா விஜயத்தின் படி, வாசுகியின் தாய் செய்து விளையாடிய பாவைச்சிற்பமொன்றில், ஈசனின் வீரியம் பட்டெழுந்தவளே மானசை. மானசைக்கும் சிவன் மனைவியான சண்டிக்குமிடையே ஏற்படும் குழப்பத்தில், அவளைக் குருடாக்கி விடுகின்றாள் சண்டி. பின், மானசைக்குத் துணையாக, தன் கண்ணீரிலிருந்து "நேடோ" அல்லது "நேதளசுந்தரி" எனும் பெண்ணை உருவாக்கியளித்து, அவளை அனுப்பி விடுகின்றார் ஈசன்.  
சண்டியின் கோபத்தாலேயே, பின் யரத்காரரை மணக்கும் மானசையின் வாழ்க்கை, துன்பகரமாக ஆரம்பிக்கின்றது. பின் பூலோகம் வந்து, மக்களை அச்சமூட்டியும், பலரை அழித்தும், தன் தெய்வீக ஆற்றலை நிறுவி, ஒரு பெருந்தெய்வமாக மாறுகின்றாள் மானசை. வெகு உலகியலாகச் செல்லும் இந்த மங்களகாவியக் கதை, சைவத்துக்கும் மானசையின் வழிபாட்டுநெறிக்குமிடையே இருந்த முரண்பாட்டையும், பின் அவள் சைவத்துடன் சமரசமடைந்து, சைவத் தெய்வமானதையும் மறைமுகமாகக் குறிப்பதாகச் சொல்வர்.
# மானசா தேவி

## உருவவியல்

கிடைத்த 10ஆம் நூற்றாண்டு மானசை சிற்பம். மடியில் மகன் ஆத்திகனுடன்.]]
பாம்புகளால் அலங்கரிக்கப்பட்டு, தாமரை அல்லது அன்னமொன்றின் மீது அமர்ந்தவளாக மானசை சித்தரிக்கப்படுகிறாள். சிலவேளைகளில், மடியில், அவள் மகன் ஆத்திகன் அமர்ந்திருப்பான்.
# மானசா தேவி

## வழிபாடு

மானசை ஆலயம்]]
மண்பானை, மண்ணாற் செய்த நாகம் அல்லது மரக்கிளை என்பவற்றிலொன்றை மானசையாக உருவகித்து வழிபடுவதே மரபு.
# மானசா தேவி

## மேலும் பார்க்க

- நாகபூசணி
- நாகம்
# சேலம் சந்திப்பு தொடருந்து நிலையம்

**சேலம் சந்திப்பு தொடருந்து நிலையம்** (*Salem Junction railway station*, நிலையக் குறியீடு: *SA*) இந்தியாவின், தமிழகத்தின், சேலம் நகரில் அமைந்துள்ள உள்ள தொடருந்து நிலையம் ஆகும். சேலத்தில் உள்ள மற்ற தொடருந்து நிலையங்கள் *சேலம் டவுன்* மற்றும் *சேலம் மார்க்கெட்* ஆகியவைகள் ஆகும். இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்னக இரயில்வே மண்டலத்தின் அங்கமான சேலம் மண்டலத்தின் தலைமையகமாக விளங்குகிறது.  
சேலம் சந்திப்பானது சென்னை- கோவை மற்றும் கேரள மாநிலம் செல்லும் அனைத்து ரெயில்களின் முக்கிய சந்திப்பு நிலையமாகும். 2007 ஆம் ஆண்டு முதல் சேலத்தை தலைமை இடமாக கொண்டு தனி இரயில்வே கோட்டம் செயல்பட தொடங்கியுள்ளது. பாலக்காடு கோட்டத்தில் இருந்த தமிழக ரயில்வே பகுதிகள், இப்பொழுது சேலம் ரயில்வே கோட்டத்தில் சேர்க்கப்பட்டுள்ளது.
# சேலம் சந்திப்பு தொடருந்து நிலையம்

## வரலாறு

இந்த நிலையம் 1860களில் சென்னை (அப்போதைய மெட்ராஸ்) - பெய்பூர் (இன்றைய கேரளா) இரயில் பாதையின் ஒரு முக்கிய பகுதியாக இருந்தது. தென்னிந்திய தொடருந்து வலையமைப்பிற்கு ஒரு இணைப்பை வழங்கும், விருதாச்சலத்திற்கு ஒரு குறுகிய இருப்புப் பாதை (மீட்டர் கேஜ்) அமைக்கப்பட்டபோது, இந்த நிலையம் சந்திப்பு நிலையம் என அந்தஸ்தைப் பெற்றது. 1990களில், இந்த தொடருந்து வழித்தடம் அகலப்பாதையாக மாற்றப்பட்டது. 2000களில், விருத்தாச்சலம் வழித்தடம் அகலப்பாதையாக மாற்றப்பட்டது, இதனால் நிலையம் முழுமையான அகல இருப்புப்பாதை நிலையமாக மாறியது. 1990களின் பிற்பகுதியில் தொடங்கப்பட்ட கரூர் செல்வதற்காக நீண்டகாலமாக நிலுவையில் உள்ள புதிய அகலப்பாதை 2013இல் தொடங்கப்பட்டது. இந்த நிலையமானது, தமிழ்நாட்டின் தெற்கு மாவட்டங்களுக்கு குறுகிய, நேரடி பாதைக்கு இது வழிவகுக்கிறது.
# சேலம் சந்திப்பு தொடருந்து நிலையம்

## இணைப்பு மற்றும் உள்கட்டமைப்பு

சேலம் சந்திப்பில் இருந்து, நகர பேருந்து நிலையம் (பழைய பேருந்து நிலையம்) மற்றும் மத்திய பேருந்து நிலையத்திற்கு (புதிய பஸ் ஸ்டாண்ட்) 24 மணி நேர தொடர்ச்சியான (பேருந்து எண்: 13) பேருந்து சேவை உள்ளது. இந்நிலையத்திலிருந்து 18 கி.மீ (11 மைல்) தொலைவில் உள்ள சேலம் வானூர்தி நிலையம் அருகிலுள்ள விமான நிலையமாகும். தொடருந்து நிலையத்திலிருந்து 24 மணி நேர டாக்ஸி சேவை உள்ளது. இது மேம்படுத்தப்பட்ட A - தர நிலையமாகும். இந்த நிலையத்தில் நகர்படி கொண்ட ஒவ்வொரு நடைமேடைகளுக்கு, பாலங்களுக்கும் ஒரு சுரங்கப்பாதையும் உள்ளது. இந்த நிலையத்தில் ஆறு நடைமேடைகளும், எட்டு வழித்தடங்களும் உள்ளன.
# சேலம் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, சேலம் சந்திபு தொடருந்து நிலையத்தை புதுப்பிக்கும் பணிக்கு 45 கோடி ரூபாய் ஒதுக்கப்பட்டுள்ளது.
# சேலம் சந்திப்பு தொடருந்து நிலையம்

## வசதிகள்

இந்த தொடருந்து நிலையத்தில் கீழ்கண்ட வசதிகள் உள்ளன:
- கணினிமயமாக்கப்பட்ட முன்பதிவு நடுவம்
- புத்தக விற்பனை நிலையம்
- ஐ. ஆர். சி. டி. சி தேநீரகம்
- ஆவின் பாலகம்
- பயணத் தேவைகள் அடங்கிய அங்காடி
- தொடருந்து இருப்பிடங்காட்டி/ ஓடும் நிலை அறியும் சேவை
- ஒலிபெருக்கி அறிவிப்பு சேவை உண்டு.
# சேலம் சந்திப்பு தொடருந்து நிலையம்

## வழித்தடங்கள்

இந்நிலையத்திலிருந்து ஆறு வழித்தடங்கள் பிரிகின்றது:
- சென்னை சென்ட்ரலை நோக்கி, மின்மயமாக்கப்பட்ட இரட்டை அகலப்பாதை.
- ஈரோடு சந்திப்பை நோக்கி, மின்மயமாக்கப்பட்ட இரட்டை அகலப்பாதை.
- மேட்டூர் அணையை நோக்கி, மின்மயமாக்கப்பட்ட இரட்டை அகலப்பாதை.
- கடலூர் துறைமுகம் சந்திப்பை நோக்கி டீசல் ஒற்றை அகலப்பாதை. (மின்மயமாக்கல் பணிகள் நடந்து கொண்டிருக்கின்றன)
- பெங்களூர் நகரத்தை நோக்கி தருமபுரி சந்திப்பு வழியாக டீசல் ஒற்றை அகலப்பாதை. (இரட்டிப்பாக்கம் மற்றும் மின்மயமாக்கல் பணிகள் நடந்து கொண்டிருக்கின்றன.)
- கரூர் சந்திப்பை நோக்கி, மின்மயமாக்கப்பட்ட ஒற்றை அகலப்பாதை.
# நானாஜி தேஷ்முக்

**நானாஜி தேஷ்முக்** அல்லது **சண்டிகடாஸ் அமித்ராவ் தேஷ்முக்** (Chandikadas Amritrao Deshmukh Nanaji Deshmukh) (11 அக்டோபர் 1916–27 பிப்ரவரி 2010), இந்தியாவின், மகாராஷ்டிரம் மாநிலத்தைச் சேர்ந்த சமூக ஆர்வலர் மற்றும் பாரதிய ஜனதா கட்சி நிறுவனர்களில் ஒருவர். இந்திய நாடாளுமன்ற மாநிலங்களவையின் உறுப்பினராக இருந்தவர். 1999ஆம் ஆண்டில் பத்மவிபூசன் விருது பெற்றவர்.
1937இல் ராஷ்டிரிய சுயம்சேவாக் சங்கத்தில் இணைந்துஆர் எஸ் எஸ் பிரச்சாரகராக உத்தரப்பிரதேசத்தில் சமூகப் பணியாற்றினார்.
1950ஆம் ஆண்டில் இந்தியாவின் முதல் மழலைப் பள்ளியான சரசுவதி மழலையர் பள்ளியை (சரஸ்வதி சிசு மந்திர்) கோராக்பூரில் துவக்கினார்.  
ராஷ்டிரிய சுயம்சேவாக் சங்கத்தின் *இராஷ்டிர தர்மம்* , *பாஞ்சஜன்யம்* போன்ற மாத இதழ்களுக்கும், *சுதேசி* என்ற நாளிதழுக்கும் ஆசிரியராக செயல்பட்டவர்.
# நானாஜி தேஷ்முக்

## விருதுகள்

- பாரத ரத்னா (2019)
# திருச்சிராப்பள்ளி தொடருந்து கோட்டம்

**திருச்சிராப்பள்ளி ரயில்வே கோட்டம்** என்பது இந்திய இரயில்வேயால் நிர்வகிக்கப்படும் தென்னக இரயில்வே மண்டலத்தின் அங்கமாக விளங்குகிறது. இதன் தலைமையகம் திருச்சிராப்பள்ளியில் உள்ளது. இந்த ரயில்வே கோட்டம் டெல்டா பகுதியின் பெரும்பான்மையான மாவட்டங்களுக்கும் மத்திய தமிழகத்திற்கும் சேவை புரிகிறது.
# திருச்சிராப்பள்ளி தொடருந்து கோட்டம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென ரூ. 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சி கோட்டத்தில் பின்வரும் நிலையங்கள் தேர்ந்தெடுக்கப்பட்டன, தஞ்சாவூர், விழுப்புரம், மயிலாடுதுறை, விருத்தாச்சலம், திருவண்ணாமலை, அரியலூர், சிதம்பரம், காரைக்கால், மன்னார்குடி, ஶ்ரீரங்கம், திருப்பாதிரிப்புலியூர், திருவாரூர், வேலூர் கண்டோன்மன்ட், லால்குடி, மற்றும் போளூர் ஆகியன ஆகும்.
# நிக்சன் தலைகீழ் வழு

**நிக்சன் தலைகீழ் வழு** என்பது, 1995ல் ஐக்கிய அமெரிக்காவினால் வெளியிடப்பட்ட ரிச்சார்ட் நிக்சன் நினைவு அஞ்சல்தலையின் பெயர்பெற்ற தலைகீழ் வழு ஆகும். சனவரி 1996ல் முதன் முதலாகத் தெரியவந்த இந்த வழு, அந்த ஆண்டில் குறிப்பிடத்தக்க அளவு கவனத்தை ஈர்த்திருந்தது. ஆனால், டிசம்பரில், பிழையாக அச்சான அஞ்சல்தலைத் தாளைத் திருடினார் என்ற குற்றச்சாட்டின்பேரில் அது அச்சிட்ட அச்சகத்தின் பணியாளர் ஒருவர் கைது செய்யப்பட்டார். இதனால், அந்தத் தலைகீழ் வழு முறையானது அல்ல, வெறும் அச்சகக் கழிவே என்றானது.  
பெப்ரவரி முதலாம் தேதி, கிறிஸ்டீஸ் எனப்படும் கலைப்பொருள் ஏல நிறுவனம், இதை ஏலத்துக்கு விடுவதாக அறிவித்த போதே இந்தத் தலைகீழ் வழு பொதுமக்கள் கவனத்துக்கு வந்தது. அதன் பெறுமதி 8,000 - 10,000 ஐக்கிய அமெரிக்க டாலர்கள் என மதிப்பிடப்பட்டிருந்தது. இதை யார் கொடுத்தது என்பது வழமையான நடைமுறைகளுக்கு இணங்க வெளியிடப்படவில்லை. ஆனால், அது 160 அவ்வாறான அஞ்சல்தலைகளுள் ஒன்று என அறிவித்திருந்தனர்.  
தபால்தலையில் நிக்சனின் படம் தலைகீழாக இருப்பதுடன் இருக்கவேண்டிய இடத்திலிருந்து விலகியும் காணப்படுகிறது. இதனால் படம் துளைவரிசையினால் இரண்டாகப் பிரிந்து காணப்படுகிறது. படத்துக்குக் கீழேயுள்ள "USA / 32" என்னும் எழுத்துக்களும் தலைகீழாகவே காணப்படுகின்றன. ரிச்சாட்சார்ட் நிக்சன் என ஆங்கிலத்தில் எழுதப்பட்ட பெயர் மட்டும் நேராக உள்ளது. அஞ்சல்தலைகள் இரண்டு படிகளில் அச்சிடப்பட்டதால் இது ஏற்பட்டது. முதலில், படமும், பெறுமானமும் ஈடில்பேர்க் ஆறு நிற தாள் செலுத்தும் அச்சியந்திரத்தில் அச்சிடப்பட்டது. பின்னர் அங்கிருந்து நியூயார்க்கின் சஃபர்ன் என்னும் இடத்திலுள்ள "பாங்க் நோட் கார்ப்பொரேசன் ஆஃப் அமெரிக்கா" நிறுவனத்துக்கு அனுப்பி அங்கே பெயர் அச்சிடப்பட்டதுடன், துளைகளும் இடப்பட்டன.
# கணிமைப் பொறிகளுக்கான சங்கம்

**கணிமைப் பொறிகளுக்கான சங்கம் ** (Association for Computing Machinery (ACM)) என்பது கணிமைக்கான அனைத்துலக அறிஞர் குழாம் ஆகும்.1947 இல் நிறுவப்பட்ட இந்நிறுவனம் உலகின் மிகப் பெரும் அறிவியல் மற்றும் கல்வி சார் கணிமைச் சங்கம் ஆகும். இது ஒரு இலாப நோக்கற்ற உறுப்பிய அமைப்பு. இதன் தலைமையகம் நியூயார்க்கு நகரில் அமைந்துள்ளது. 2011 நிலவரப்படி இவ்வமைப்பில் ஒரு இலட்சத்துக்கும் மேற்பட்ட உறுப்பினர்கள் உள்ளார்கள்.
# டி. ஆர். ராமண்ணா

**தஞ்சாவூர் ராதாகிருஷ்ணன் ராமச்சந்திரன்** (1923 - மே 22, 1997) என்பதை சுருக்கமாக **டி. ஆர். ராமண்ணா** அல்லது **ராமண்ணா** என்று அழைக்கப்படுகிறார் இவர் ஒரு புகழ்பெற்ற தென்னிந்திய திரைப்பட இயக்குநர், தயாாிப்பாளர் ஆவார். இவர் பூர்வீகம் தஞ்சாவூர் ஆகும். தமிழ்த் திரைப்படத்துறையில் முன்னணி நடிகைகளில் ஒருவராகத் திகழ்ந்த டி. ஆர். ராஜகுமாரி இவரது அக்கா ஆவார்.
# டி. ஆர். ராமண்ணா

## திரை வாழ்க்கை

- இராமச்சந்திரன் என்ற இயற்பெயர் கொண்ட ராமண்ணா என்று திரையுலகில் இவரை செல்லமாக அழைத்தனர். இவர் தந்தை ராதாகிருஷ்ணன் வயிற்று வலியால் இவரது சிறுவயதிலே இறந்துவிட இவர் தாயார் ரங்கநாயகி அவர்கள் அரவனைப்பில் இவரும் இவருடைய அக்காவான ராஜகுமாரியும் வளர்ந்து வந்தனர். இவர் அன்றைய நாட்களிலே பத்தாம் வகுப்பு வரை முடித்துவிட்டு தனது சகோதரியான ராஜகுமாரி அப்போது திரையுலகில் நடிப்பதால் இவருக்கும் திரையுலகில் எதாவது சாதிக்க வேண்டும் என்று ஆசையோடு தனது சொந்த ஊரான தஞ்சாவூரில் இருந்து இரயில் ஏறி சென்னைக்கு வந்தார்.
- பின்பு ராமண்ணா *சிட்டி ஸ்டுடியோவில்* ஒலிப்பதிவாளராக ஒலி அமைப்பாளராக தனது வாழ்க்கையை திரையுலகில் தொடங்கினார். பின்னர் படிப்படியாக ஒரு திரைப்பட இயக்குநராக வளர்ந்தார்.
- தனது சகோதரி டி. ஆர். ராஜகுமாரியுடன் இணைந்து ஒரு திரைப்பட தயாரிப்பு நிறுவனத்தை தொடங்கினார். இதற்கு, தனது பெயரின் முதல் எழுத்தையும், தனது சகோதரி பெயரின் முதல் எழுத்தையும் கொண்டு *ஆர். ஆர். பிக்சர்சு* என பெயர் சூட்டினார்.
- அதில் குறிப்பிடத்தக்க படங்களான வாழப்பிறந்தவள், கூண்டுக்கிளி, குலேபகாவலி, புதுமைப்பித்தன், காத்தவராயன், ஸ்ரீ வள்ளி, பாசம் , பெரிய இடத்துப் பெண், பணக்கார குடும்பம், அருணகிரிநாதர் , பணம் படைத்தவன், நீ, குமரிப் பெண், பறக்கும் பாவை, நான் , மூன்றெழுத்து, தங்கசுரங்கம், சொர்க்கம், வீட்டுக்கு ஒரு பிள்ளை, சக்தி லீலை , பாக்தாத் பேரழகி, என்னைப்போல் ஒருவன், குப்பத்து ராஜா, கன்னித்தீவு, குலக்கொழுந்து, சட்டம் சிரிகிறது, இலங்கேஸ்வரன் ஆகிய வெற்றி படங்களை இயக்கினார்
- மேலும் இவரது தயாரித்த திரைப்படங்களான மணப்பந்தல், துலாபாரம் ஆகிய இரண்டு திரைப்படங்களும் பெரும் வெற்றி பெற்ற திரைப்படமாகும்.
- தமது சொந்த திரைப்பட நிறுவனமான ஆர். ஆர்.பிக்சர்ஸ், விநாயகா பிக்சர்ஸ், கணேஷ் கிரியேஷன்ஸ் ஆகிய படத்தயாரிப்பு நிறுவனத்தின் வாயிலாக தமிழ், தெலுங்கு, இந்தி உள்ளிட்ட மொழித் திரைப்படங்களைத் தயாரித்துள்ளார். இவர் தயாரித்த இயக்கிய திரைப்படங்களில் பெரும்பாலானவை மாறுபட்ட கதைகளம் கொண்ட சிறந்த வெற்றி திரைப்படங்களாகும்.
- இவர் தனது திரைப்படங்களில் எம். ஜி. ஆர், சிவாஜி கணேசன், ஜெமினி கணேசன், முத்துராமன், ஜெய்சங்கர், ரவிச்சந்திரன், ரஜினிகாந்த் ஆகிய அன்றைய முன்னனி நடிகர்களையும்
- எம். ஆர். ராதா, எஸ். ஏ. அசோகன், இரா. சு. மனோகர், ஆகிய நடிகர் இவரது திரைப்படங்களில் இடம் பெரும் வில்லன்கள் ஆவார்.
- மேலும் நாகேஷ், தேங்காய் சீனிவாசன், சுருளி ராஜன், எம். ஆர். ஆர். வாசு, என்னத்த கன்னையா, ஆகியோர் இவரது திரைப்படங்களில் இடம் பெரும் நகைசுவை நடிகர்கள் ஆவார்
- டி. ஆர். ராஜகுமாரி, பி. எஸ். சரோஜா, ஈ. வி. சரோஜா, சாவித்திரி, பத்மினி, சரோஜாதேவி, கே. ஆர். விஜயா, ஜெ. ஜெயலலிதா, சாரதா, உஷா நந்தினி, சி. ஐ. டி. சகுந்தலா, ஆலம் ஆகிய கதாநாயகி இவரது திரைப்படங்களில் தவறாமல் இடம் பெரும் நடிகைகள் ஆவார்கள்.
- மேலும் இவர் திரைப்படங்களில் கதை வசனம் போன்றவைகளுக்கு அப்போது பிரபலமாக இருந்த கதாசிரியர்களான விந்தன், கருணாநிதி, துறையூர் மூர்த்தி, சக்தி கிருஷ்ணசாமி, டி. என். பாலு ஆகியோர் இவர் திரைப்படங்களில் இணைந்து பணியாற்றிய ஆஸ்த்தான கதாசிரியர்கள் ஆவார்கள்.
# டி. ஆர். ராமண்ணா

## இயக்கி, தயாரித்த தமிழ்த் திரைப்படங்கள்

1. வாழப்பிறந்தவள் (1953) 
1. கூண்டுக்கிளி (1954) 
1. குலேபகாவலி (1955)
1. புதுமைப்பித்தன் (1957)
1. காத்தவராயன் (1958)
1. இரத்னபுரி இளவரசி (1960)
1. ஒன்று பட்டால் உண்டு வாழ்வு (1960) 
1. ஸ்ரீ வள்ளி (1961)
1. பாசம் (1962)
1. பெரிய இடத்துப் பெண் (1963) 
1. பணக்கார குடும்பம் (1964) 
1. அருணகிரிநாதர் (1964)
1. பணம் படைத்தவன் (1965)
1. நீ (1965)
1. குமரிப் பெண் (1966)
1. பறக்கும் பாவை (1966)
1. பவானி (1967)
1. நான் (1967)
1. மூன்றெழுத்து (1968)
1. நீயும் நானும் (1968)
1. அத்தை மகள் (1969)
1. தங்கசுரங்கம் (1969)
1. ஏன் (1970)
1. சொர்க்கம் (1970)
1. வீட்டுக்கு ஒரு பிள்ளை (1971)
1. சக்தி லீலை (1972)
1. பாக்தாத் பேரழகி (1973)
1. மறுபிறவி (1973)
1. வைரம் (1974)
1. சொர்க்கத்தில் திருமணம் (1974)
1. அவளுக்கு ஆயிரம் கண்கள் (1975)
1. தாலியா சலங்கையா (1977)
1. என்னைப்போல் ஒருவன் (1978)
1. குப்பத்து ராஜா (1979)
1. நீச்சல் குளம் (1979)
1. கன்னித்தீவு (1981)
1. குலக்கொழுந்து (1981)
1. சட்டம் சிரிகிறது (1982)
1. சங்கரி (1984)
1. இலங்கேஸ்வரன் (1987)  
- **தயாரித்த படங்கள்** :-
1. மணப்பந்தல் (1961)
1. துலாபாரம் (1969)
# யூக்ளிடிய வெளி

வழிநின்றவர்களின் கருத்தின்படி, கோளம் ஒரு சிறந்த வெளி வடிவம் ஆகும். மேலும் கோளமானது, யூக்ளிடிய வெளியின் தற்காலப் புரிதலுக்கு ஒரு முக்கியக் கருத்துருவாகவும் உள்ளது.]]  
வடிவவியலில் **யூக்ளிடிய வெளி** (*Euclidean space*) என்பது முக்கியமாக இருபரிமாண யூக்ளிடிய தளத்தையும், யூக்ளிடிய வடிவவியலின் முப்பரிமாண வெளியையும் உள்ளடக்கியதாகும். வடிவவியலின் இப்பிரிவு, கிரேக்கக் கணிதவியலாளர் யூக்ளிடின் பெயரால் அழைக்கப்படுகிறது. யூக்ளிடிய வெளிகள் உயர்பரிமாணங்களுக்கும் பொருந்தும்.  
மரபார்ந்த கிரேக்க வடிவவியலில், யூக்ளிடிய தளமும் யூக்ளிடிய முப்பரிமாண வெளியும் குறிப்பிட்டச் சில மெய்கோட்களைப் பயன்படுத்தி வரையறுக்கப்பட்டுள்ளன; இவற்றின் பண்புகள் தேற்றங்களாக உய்த்தறியப்பட்டுள்ளன; வடிவவியல் வரையும்முறைகளைப் பயன்படுத்தி, விகிதமுறு எண்கள் வரையறுக்கப்பட்டுள்ளன.  
இக்காலத்தில் யூக்ளிடிய வெளியை வரையறுப்பதற்கு காட்டீசியன் ஆள்கூற்று முறைமையும் பகுமுறை வடிவவியல் கருத்துருக்களும் பொதுவாகப் பயன்படுத்தப்படுகின்றன. அதாவது மெய்யெண்களின் தொகுப்பாக வெளியின் புள்ளிகளும், சமன்பாடுகள், சமனிலிகளால் வடிவவியல் வடிவங்களும் வரையறுக்கப்படுகின்றன. இந்த அணுக்கத்தால் இயற்கணிதம், நுண்கணிதம் மூலம் வடிவவியலில் எழும் கேள்விகளுக்கு விடைகாணவும் யூக்ளிடிய வெளியை முப்பரிமாணத்திற்கும் மேற்பட்ட உயர்பரிமாணங்களுக்கு எளிதாகப் பொதுமைப்படுத்தவும் முடிகிறது.  
தற்காலக் கண்ணோட்டத்தின்படி ஒவ்வொரு பரிமாணத்திற்கும் ஒரேயொரு யூக்ளிடியன் வெளி மட்டுமே உள்ளது. இது, கார்ட்டீசியன் ஆட்கூறுகளுடன் மெய் ஆள்கூற்று வெளியான உடன் மாதிரிப்படுத்தப்படுகிறது. ஒரு பரிமாணத்தில் இது மெய்யெண் கோடு; இருபரிமாணத்தில் காட்டீசியன் ஆள்கூற்று முறைமை; உயர்பரிமாணத்தில் மூன்று அல்லது மூன்றுக்கு மேற்பட்ட ஆள்கூறுகள் கொண்ட ஆட்கூற்று வெளி ஆகும்.  
யூக்ளிடியதன்மையை வலியுறுத்துவதற்காக கணிதவியலாளர்கள் n-பரிமாண வெளியை எனவும் குறிக்கின்றனர். வெளி , அமைவில் யூக்ளிடிய வெளிக்கு ஒத்துள்ளதால் குறியீடும் பயன்படுத்தப்படுகிறது. இவ்விரு அமைப்புகளும் எப்பொழுதும் வேறுபடுத்தப்படுவதில்லை. யூக்ளிடிய வெளிகள் முடிவுறு பரிமாணம் கொண்டவை.
# யூக்ளிடிய வெளி

## யூக்ளிடிய அமைப்பு

இல் உட்பெருக்கத்தை (புள்ளிப் பெருக்கம்) வரையறுத்து அதன்மூலம் புள்ளிகளுக்கு இடைப்பட்ட தூரங்களும், கோடுகள், திசையன்களுக்கு இடைப்பட்ட கோணங்களும் பெறப்படுகின்றன. எனில் யூக்ளிடிய தளமாகிறது. திசைப்போக்குடைய யூக்ளிடிய தளத்தில் இரு திசையன்களுக்கிடையே உள்ள கோணத்தை மாடுலோ 1 சுற்று ( அல்லது 360°) எண்ணாக வரையறுக்கலாம்.  
, திசையன்கள் நேர் எண்களால் பெருக்கப்பட்டாலும் அவற்றுக்கு இடையேயுள்ள கோணத்தின் அளவு மாறுவதில்லை.  
பொதுவாக, தூரங்கள் அனைத்தும் ஒரு குறிப்பிட்ட காரணியால் பெருக்கப்பட்டாலும் கோணங்களில் மாற்றம் ஏற்படாது. பரிமாணங்களற்ற அளவாகக் கோணம் கொள்ளப்படுகிறது. கோணங்களை அளவிடப் பயன்படுத்தப்படும் அலகுகள் ரேடியன்கள், பாகைகள் ஆகும்.
# விக்கிப்பீடியா:ஆகத்து 29-30 2015, எழுத்தாளர்களுக்கான பயிற்சிப் பட்டறை

ஆகத்து 29-30, 2015 தேதிகளில் எழுத்தாளர்களுக்கான விக்கிப்பீடியா பயிற்சிப் பட்டறை நடக்க இருக்கிறது.
# விக்கிப்பீடியா:ஆகத்து 29-30 2015, எழுத்தாளர்களுக்கான பயிற்சிப் பட்டறை

## இடமும் நேரமும்

- ஆகத்து 29-30, 2015.
- தமிழ் இணையக் கல்விக் கழக வளாகம், சென்னை.
# விக்கிப்பீடியா:ஆகத்து 29-30 2015, எழுத்தாளர்களுக்கான பயிற்சிப் பட்டறை

## பயிற்சித் தலைப்புகளும் பயிற்சி அளிப்போரும்

நீங்கள் பயிற்சி அளிக்க விரும்பும் தலைப்புகளையும் உங்கள் பெயரையும் கீழே பதியுங்கள். சென்னைக்கு வெளியே இருந்து வந்து செல்வோருக்கான பயணம், தங்கும் ஏற்பாடுகளுக்கு பொறுப்பெடுத்துக் கொள்ளப்படும்.
1. ஆகத்து 30 அன்று கலந்து கொள்கிறேன். நிகழ்ச்சி குறித்த விரிவான தகவல்கள் கிடைத்த பிறகு, தலைப்புகளை பட்டியலிட இயலும். --மா. செல்வசிவகுருநாதன் (பேச்சு) 09:01, 26 ஆகத்து 2015 (UTC)
1. இரண்டு நாட்களும் கலந்துகொள்ள ஆசை என்றாலும் , கல்லூரியில் பணி உள்ளதால் ஆகத்து 30 அன்று மட்டும் கலந்து கொள்கிறேன் . Commons sibi (பேச்சு) 03:22, 28 ஆகத்து 2015 (UTC)
# விக்கிப்பீடியா:ஆகத்து 29-30 2015, எழுத்தாளர்களுக்கான பயிற்சிப் பட்டறை

## கலந்து கொள்வோர்

இங்கு சுட்டியபடி, தமிழ் விக்கிப்பீடியாவுக்குத் தொடர் பங்களிப்புகள் அளிக்கக்கூடியோரை இனங்கண்டு இப்பட்டறைக்கு அழைக்கிறோம். இப்பட்டறையின் பட்டறிவு கொண்டு இன்னும் பல பட்டறைகளைத் தமிழகம் எங்கும் நடத்தும் திட்டம் உள்ளது. அப்போது இன்னும் பலரும் திறந்த அழைப்பிலும் பங்கேற்க முடியும்.
# புனே - இந்தூர் விரைவுவண்டி

**புனே−இந்தூர் விரைவுவண்டி** என்பது இந்திய இரயில்வேயினால் இயக்கப்படும் விரைவுவண்டிகளில் ஒன்றாகும். இது புனே நகரத்துக்கும் இந்தூர் நகரத்துக்கும் இடையே பயணிக்கிறது. இது 972 கி.மீ. தொலைவை 18 மணி 3 நிமிடங்களில் கடக்கிறது.
# புனே - இந்தூர் விரைவுவண்டி

## வண்டிகள்

| 19311 | புணே – இந்தூர் | 15:20 | 09:50 | திங்கள், செவ்வாய், வியாழன், வெள்ளி, சனி |
| --- | --- | --- | --- | --- |
| 19312 | இந்தூர் – புணே | 14:30 | 08:10 | திங்கள், புதன், வியாழன், வெள்ளி, ஞாயிறு |
# புனே - இந்தூர் விரைவுவண்டி

## வழித்தடம்

| எண் | நிலையத்தின் குறியீடு | நிலையத்தின் பெயர் | தொலைவு (கி.மீ.) |  |
| --- | --- | --- | --- | --- |
| 1 | BCT | புணே | 0 |  |
| 2 | CCH | சிஞ்ச்வடு | 17 |  |
| 3 | LNL | லோணாவ்ளா | 64 |  |
| 4 | KJT | கர்ஜத் | 92 |  |
| 5 | KYN | கல்யாண் | 139 |  |
| 6 | BIRD | பிவண்டி ரோடு | 164 |  |
| 7 | BSR | வசை ரோடு | 191 |  |
| 8 | ST | சூரத்து | 406 |  |
| 9 | BRC | வடோதரா | 535 |  |
| 10 | GDA | கோத்ரா | 609 |  |
| 11 | DHD | தாகோத் | 683 |  |
| 12 | MGN | மேகநகர் | 716 |  |
| 13 | RTM | ரத்லம் | 797 |  |
| 14 | NAD | நாக்தா | 838 |  |
| 15 | UJN | உஜ்ஜைன் | 893 |  |
| 16 | DWX | தேவாஸ் | 933 |  |
| 17 | INDB | இந்தூர் | 972 | } |
# வடோதரா தொடருந்து நிலையம்

**வடோதரா சந்திப்பு தொடருந்து நிலையம்**, இந்திய மாநிலமான குஜராத்தின் வடோதராவில் அமைந்துள்ளது. இது இந்திய ரயில்வேயின் மேற்கு ரயில்வே மண்டலத்தின் கட்டுப்பாட்டில் உள்ளது.
# வடோதரா தொடருந்து நிலையம்

## வண்டிகள்

- வடோதரா விரைவுவண்டி
- பஸ்சிம் விரைவுவண்டி
- மும்பை ராஜதானி விரைவுவண்டி
- ஆகஸ்ட் கிராந்தி விரைவுவண்டி
- குஜராத் சம்பர்க் கிராந்தி விரைவுவண்டி
- குஜராத் விரைவுவண்டி
- சவுராஷ்டிரா விரைவுவண்டி
- கச்சு விரைவுவண்டி
- சூரியநாகரி விரைவுவண்டி
- அகிம்சா விரைவுவண்டி
- புனே - இந்தூர் விரைவுவண்டி